**ZMLUVA O DIELO**

1. **ZMLUVNÉ**
	1. **Zhotoviteľ**

Obchodné meno: **.....................................**

Sídlo: .....................................

IČO: .....................................

DIČ: .....................................

IČ DPH: .....................................

Zápis: .....................................

Bankové spojenie: .....................................

Číslo účtu: .....................................

Zastúpený: .....................................

 (ďalej iba ako „**Zhotoviteľ**“)

* 1. **Objednávateľ**

Obchodné meno: ALFA BIO s.r.o.

Sídlo: Kremnička 71

IČO: 30223041

DIČ: 2020451873

Bankové spojenie: UniCredit Bank a.s.

 IBAN: SK82 1111 0000 0066 0644 0008

BIC: UNCRSKBX

Zastúpený: Juraj Lunter

 (ďalej len ako „**Objednávateľ**“)

* 1. Zmluvné strany uzatvárajú podľa § 536 a nasl. Obchodného zákonníka túto zmluvu o dielo (ďalej len "**Zmluva**"):
1. **PREDMET ZMLUVY**
	1. Predmetom tejto Zmluvy je:
		1. záväzok Zhotoviteľa zhotoviť pre Objednávateľa riadne a včas dielo **TECHNOLOGICKÉ ZARIADENIE KONTINUÁLNY PASTÉR** (ďalej len „**Dielo**“), v rozsahu podľa bodu 2.2. Zmluvy, a to na základe špecifikácie, zadaného technologického postupu a cenovej ponuky (ďalej len „**Špecifikácia**“), ktoré sú prílohou tejto zmluvy,
		2. záväzok Objednávateľa zhotovené Dielo prevziať a zaplatiť Zhotoviteľovi cenu vo výške a spôsobom ďalej určeným v Zmluve.
	2. Dielom sa pre účely tejto Zmluvy rozumie vykonanie prác a dodávka technológie podľa priložených príloh a to, cenovej ponuky, špecifikácie a zadaného technologického postupu.
	3. Zhotoviteľ je povinný zhotoviť Dielo len v rozsahu uvedenom v bode 2.2. Zmluvy. Zhotoviteľ je oprávnený zrealizovať práce nad rámec rozsahu Diela vymedzeného v bode 2.2. Zmluvy len na základe predchádzajúceho písomného dodatku k tejto Zmluve podpísaného oboma Zmluvnými stranami (ďalej len „**Naviac práce**“).
	4. Zhotoviteľ sa zaväzuje zhotoviť pre Objednávateľa Dielo s odbornou starostlivosťou podľa podmienok a špecifikácii dohodnutých v tejto Zmluve, na svoje náklady, vo vlastnom mene, na svoje nebezpečenstvo, riadne, včas, bez vád a nedorobkov, a odovzdať zhotovené Dielo Objednávateľovi v zodpovedajúcej kvalite.
2. **ČAS PLNENIA PREDMETU ZMLUVY**
	1. Zmluvné strany sa dohodli, že termín začatia realizácie Diela zo strany Zhotoviteľa určí Objednávateľ jednostranným písomným vyhlásením adresovaným Zhotoviteľovi. Objednávateľ si vyhradzuje právo odstúpiť od zmluvy ak nedôjde k uzavretiu zmluvy o poskytnutí nenávratného finančného príspevku medzi príslušným vykonávateľom pomoci a príjemcom pomoci, ktorým je Objednávateľ , a to na základe jeho Žiadosti o poskytnutie nenávratného finančného príspevku v rámci PRV SR 2014-2020.

Odstúpenie od zmluvy musí byť uskutočnené pred jednostranným písomným vyhlásením o termíne začatia realizácie

* 1. Zhotoviteľ sa zaväzuje, že Dielo zrealizuje (ukončí) riadne a včas do 6 mesiacov od termínu určeného Objednávateľom podľa bodu 3.1. Zmluvy na začatie realizácie.
	2. Postupové (priebežné) termíny realizácie Diela môže Objednávateľ určiť po prerokovaní so Zhotoviteľom v harmonograme postupu prác. K postupovým termínom realizácie Diela bude v takom prípade v harmonograme priradený zoznam materiálov, prác a výkonov s uvedením ich ceny, ktoré je Zhotoviteľ povinný zrealizovať k príslušnému postupovému termínu realizácie Diela.
	3. **Objednávateľ má právo odstúpiť od Zmluvy pred začatím realizácie diela bez udania dôvodu**, najmä ak bude jeho žiadosť o nenávratný finančný príspevok z fondov Európskej únie na realizáciu Diela zamietnutá, nie však po jednostrannom písomnom vyhlásení Objednávateľa o termíne začatia realizácie diela.
1. **CENA DIELA**
	1. Celková cena za kompletné zrealizovanie Diela je:.

|  |  |
| --- | --- |
| Cena bez DPH |  |
| DPH |  |
| Cena s DPH |  |

Cena zahŕňa, vývoj, konštrukčnú výrobu, montáž zariadení, montáž technológie u objednávateľa, uvedenie do prevádzky, doprava zo sídla zhotoviteľa k objednávateľovi.

* 1. **Fakturácia** alebo zálohové faktúry jednotlivých prác a dodávok budú v zmysle dohody Zmluvných strán vykonávané nasledovne :
		1. 30% do 14 dní po podpise zmluvy z časti 4.Cena diela
		2. 40% po odsúhlasení výrobnej dokumentácie – splatnosť 14 dní
		3. 20% po prebratí zariadení v sídle Zhotoviteľa - splatnosť, pred expedíciou do sídla Objednávateľa
		4. 10% po prebratí diela, tj., uvedení do prevádzky, zaškolení obsluhy a po záťažovom teste – splatnosť 14 dní.

Faktúry budú vystavované na základe bodu 4 tejto zmluvy, spolu s zhotoviteľom predloženými a objednávateľom potvrdenými preberacími protokolmi.

Vykonané Naviac práce pôvodne nezahrnuté do Diela budú fakturované osobitne po ich predchádzajúcom vecnom, cenovom a termínovom odsúhlasení Zmluvnými stranami.

* 1. Záverečnú faktúru je zhotoviteľ oprávnený vystaviť až po dokončení celého Diela a po prevzatí Diela Objednávateľom. Po vystavení záverečnej faktúry nie je Zhotoviteľ oprávnený vystaviť Objednávateľovi žiadnu ďalšiu faktúru, ktorou by fakturoval cenu prác a dodávok vykonaných na Diele pred odovzdaním Diela Objednávateľovi.
	2. Objednávateľ je oprávnený započítať akúkoľvek svoju i nesplatnú pohľadávku, ktorú má voči Zhotoviteľovi, s pohľadávkou, i nesplatnou, ktorá vznikne z tejto zmluvy Zhotoviteľovi voči Objednávateľovi. Zápočet pohľadávok môže Objednávateľ uplatniť pri úhrade faktúry Zhotoviteľa.
	3. Zmluvné strany sa dohodli, v rozsahu v akom to právne predpisy pripúšťajú, že vylučujú právo Zhotoviteľa započítať akúkoľvek jeho pohľadávku voči Objednávateľovi oproti akejkoľvek pohľadávke Objednávateľa.
1. **ZHOTOVENIE DIELA**
	1. Dielo alebo jeho časť je riadne vykonané až úspešným vykonaním všetkých skúšok predpísaných všeobecne záväznými právnymi predpismi, záväznými normami uvedenými v prílohe zmluvy a predložením dokladov o týchto skúškach Objednávateľovi. Zhotoviteľ sa zaväzuje písomne vyzvať Objednávateľa aspoň 7 pracovných dní vopred k účastí na skúškach Diela alebo jeho časti, pričom účasť Objednávateľa na týchto skúškach je povinná. Zhotoviteľ sa zaväzuje, že spraví kontrolu kvality a kompletnosti zariadení pred jej odoslaním. Zhotoviteľ je povinný viesť podrobný technický záznam o vykonaných skúškach a odovzdať ich Objednávateľovi. Zhotoviteľ dodá dielo vrátane revízií elektrozariadení a upravenej dokumentácie.
	2. Objednávateľ má právo kedykoľvek počas výroby či dopravy technológie, previesť kontrolu stavu a postupu výroby v mieste zhotoviteľa.
	3. Objednávateľ je povinný dodať ku skúškam všetky formáty produktu, podľa potrieb Zhotoviteľa. Referenčné vzorky jednotlivých produktov, obalov a pod., ktoré majú vplyv na funkčnosť jednotlivých strojov budú obojstranne prekontrolované, zafixované a budú slúžiť ako referenčné kusy v prípade možných nezhôd rozličných subdodávok týchto produktov treťou stranou.
	4. Objednávateľ má lehotu 7 dní na prezretie Diela a dokumentácie pred podpisom odovzdávajúceho protokolu.
	5. Dodržanie parametrov stanovených v prílohách tejto zmluvy bude overené funkčnou skúškou v trvaní 2x8 hodín. Skúšobná prevádzka bude realizovaná po montáži u objednávateľa. Suroviny, energiu, personál a potrebné časové kapacity výrobných liniek poskytne na skúšobnú prevádzku objednávateľ. Preberací test bude vykonaný po sprevádzkovaní technológie pre jednotlivé druhy výrobkov, kedy bude linka pracovať v automatickom režime pre daný typ výrobku a v priebehu jednej smeny sa bude testovať, či linka spĺňa požadované kvalitatívne a výkonové požiadavky. Test bude vykonaný pre stanovené druhy výrobkov. V prípade dosiahnutia garantovaných parametrov počas skúšobnej prevádzky bude spísaný preberací protokol medzi objednávateľom a zhotoviteľom.
	6. Objednávateľ nie je povinný prevziať Dielo alebo jeho časť, ak nie je riadne vykonané, najmä ak v čase, kedy má dôjsť k odovzdaniu a prevzatiu Diela alebo jeho časti, vykazuje Dielo alebo jeho časť vady alebo nedorobky, s výnimkou vád a nedorobkov, ktoré nebránia v užívaní diela.
	7. Vadou sa rozumie aj odchýlka v kvalite, rozsahu alebo parametroch Diela stanovených Cenovou ponukou a špecifikáciou diela, všeobecne záväznými právnymi predpismi alebo technickými normami.
	8. Nedorobkom sa rozumie aj nedokončená práca oproti Cenovej ponuke alebo špecifikácii.
	9. O odovzdaní a prevzatí Diela sú Zmluvné strany povinné po prezretí Diela Objednávateľom spísať protokol, ktorý podpíšu oprávnené osoby Zmluvných strán.
	10. Zhotoviteľ je povinný odstrániť vady a nedorobky, ktoré bránia riadnej prevádzke, a ktoré boli zistené pri preberacom konaní a sú uvedené v protokole o odovzdaní a prevzatí Diela, a to v lehote dohodnutej písomne s Objednávateľom, inak v lehote primeranej rozsahu a povahe týchto vád. V prípade, že Zhotoviteľ nezačne práce na odstraňovaní týchto vád včas alebo ich včas neodstráni, je Objednávateľ oprávnený objednať si ich odstránenie na náklady Zhotoviteľa u tretej osoby alebo vady odstrániť sám na náklady Zhotoviteľa.
2. **ZÁRUKA**
	1. Zhotoviteľ ručí za kvalitu dodaného zariadenia, za odborné prevedenie, konštrukciu, bezpečnosť a funkčnosť dodaného diela.
	2. Zhotoviteľ poskytuje na Dielo záruku. Zhotoviteľ zodpovedá za to, že zhotovené Dielo bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Zhotoviteľ zodpovedá za vady a nedorobky, ktoré má Dielo v čase jeho odovzdania Objednávateľovi, a za vady a nedorobky, ktoré vznikli počas záručnej doby.
	3. Záručná doba začína plynúť odo dňa nasledujúceho po podpise protokolu o odovzdaní a prevzatí diela zmluvnými stranami.

Záručná doba na mechanické časti, rám a konštrukciu je 24 mesiacov, na elektroinštaláciu je záruka 12 mesiacov.

Pri výrobkoch, zabudovaných materiáloch, prvkoch a technologických zariadeniach sa končí záručná doba uplynutím doby zhodnej s dĺžkou záručnej doby poskytovanej ich výrobcom, minimálne však 12 mesiacov.

Záruka sa nevzťahuje na diely podliehajúcim bežnému opotrebeniu.

* 1. Zhotoviteľ sa zaväzuje začať s odstraňovaním prípadných vád dodávky do 24 hodín od preukazného doručenia oznámenia vady Objednávateľom. Za začatie odstraňovania vád sa považuje už aj zahájenie procesu identifikácie príčin ich vzniku a zaslanie návrhu na spôsob a termín ich odstránenia. Zhotoviteľ sa zaväzuje odstrániť vadu v čo najkratšom technicky možnom čase, vždy však najneskôr do 3 dní od doručenia oznámenia vady Objednávateľom, pokiaľ sa nedohodol so zhotoviteľom inak. Pri vadách a nedorobkoch dodávky uvedených v protokole o odovzdaní a prevzatí dodávky sa za doručenie oznámenia vady Zhotoviteľovi považuje podpísanie tohto protokolu oboma Zmluvnými stranami.
	2. Ak Zhotoviteľ vadu alebo nedorobok včas neodstráni, je Objednávateľ oprávnený žiadať primeranú zľavu z ceny Diela, alebo dodanie náhradného predmetu plnenia, alebo je oprávnený odstúpiť od Zmluvy alebo zabezpečiť odstránenie vady, nedorobku na náklady Zhotoviteľa treťou osobou, prípadne sám túto vadu, nedorobok odstrániť na náklady Zhotoviteľa. Náklady na odstránenie vady, nedorobku. Objednávateľom alebo ním poverenou treťou osobou môže Objednávateľ uhradiť z prostriedkov Zádržného. Ak Objednávateľ zvolí nárok na dodanie náhradného predmetu plnenia, je Zhotoviteľ povinný ho dodať do 10 dní od uplatnenia nároku
	3. Rovnaké práva ako práva uvedené v bode 6.4. Zmluvy má Objednávateľ i v prípade, ak je vada diela alebo nedorobok neodstrániteľné.
1. **ZMLUVNÉ POKUTY**
	1. Ak Zhotoviteľ nevykoná a neodovzdá Dielo riadne (bez vád) a včas, je Zhotoviteľ povinný zaplatiť Objednávateľovi **zmluvnú pokutu vo výške 0,05% z celkovej ceny Diela** vrátane DPH **za každý začatý deň omeškania** s odovzdaním Diela riadne (bez vád) a včas, okrem prípadu, že omeškanie nastalo v dôsledku okolností majúcich povahu vyššej moci (prírodná katastrofa, vojna, atď) alebo bolo spôsobené objednávateľom.
	2. Ak je Zhotoviteľ v omeškaní dodania diela viac ako 60 dní, je Zhotoviteľ povinný zaplatiť Objednávateľovi zmluvnú pokutu vo výške 20% z celkovej ceny Diela vrátane DPH, okrem prípadu, že omeškanie nastalo v dôsledku okolností majúcich povahu vyššej moci (prírodná katastrofa, vojna, atď.). alebo bolo spôsobené objednávateľom. Uplatnenie zmluvnej pokuty podľa tohto odseku nevylučuje uplatnenie zmluvnej pokuty podľa odseku 7.1.
	3. Ak Zhotoviteľ nezačne odstraňovať Objednávateľom oznámenú vadu včas, alebo ak Zhotoviteľ neodstráni vadu včas, je Zhotoviteľ povinný Objednávateľovi zaplatiť zmluvnú pokutu vo výške 500,- € za každú vadu a každý začatý deň omeškania až do dňa, kedy Zhotoviteľ pristúpi k odstraňovaniu vady.
	4. Zhotoviteľ sa zaväzuje, že počas plynutia záručnej doby obmedzenie dodávok sóje do výrobného procesu nepresiahne 10 dní za obdobie jedného roka a zároveň nebude dlhšie ako 2 po sebe nasledujúce pracovné dni. V prípade, že obmedzenie prevádzkyschopnosti zariadenia presiahne uvedené doby, je zhotoviteľ povinný uhradiť zmluvnú pokutu vo výške 0,5% z hodnoty zariadenia, ktorého prevádzka je obmedzená, za každý deň nad uvedenú dobu.
	5. Zhotoviteľ je povinný zmluvné pokuty zaplatiť v deň, kedy na vznikne nárok. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.
	6. Zodpovednosť za škodu spôsobenú prevádzkou diela, prechádza na objednávateľa podpisom preberacieho protokolu.
2. **ZÁVEREČNÉ USTANOVENIA**
	1. Ustanovenie: „Oprávnení kontrolní zamestnanci budú môcť uplatňovať voči Zhotoviteľovi kontrolu obchodných dokumentov a vecnú kontrolu v súvislosti s realizáciou Projektu počas piatich rokov po skončení realizácie schváleného projektu. Oprávnení kontrolní zamestnanci sú:

a) poverení zamestnanci SORO, Ministerstva pôdohospodárstva SR, Ministerstva financií SR, Najvyššieho kontrolného úradu, príslušnej správy finančnej kontroly,

b) zamestnanci poverení kontrolným orgánom na kontrolu čerpania finančných prostriedkov zo štátneho rozpočtu SR v zmysle zákona 523/2004 Z.z. o rozpočtových pravidlách v znení neskorších predpisov a v zmysle zákona 502/2001 Z. z. o finančnej kontrole a vnútornom audite v znení neskorších predpisov,

c) riadne splnomocnení zástupcovia Komisie a Audítorského dvora ES,

d) osoby prizvané kontrolnými orgánmi uvedenými v písm. a) a c) v súlade s príslušnými predpismi.

* 1. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia obchodného zákonníka.
	2. Zmeny a doplnky obsahu Zmluvy možno uskutočniť len písomne.
	3. Zhotoviteľ si je vedomý, že pracuje v priestoroch objednávateľa a preto bude dodržiavať všetky hygienické, bezpečnostné a protipožiarne predpisy. Pracovníci zhotoviteľ, ktorý budú pracovať v priestoroch objednávateľa sa podrobia školeniu s interných predpisov objednávateľa, s ktorými budú pred zahájením prác oboznámený.
	4. Obidve zmluvné strany sa zaväzujú uchovávať v tajnosti všetky písomné, vizuálne, ústne informácie a poznatky o vývojovo-technických poznatkoch, prevádzkových know-how, cenách, výrobných skúsenostiach, patentoch resp. technickej dokumentácie, s ktorými prídu do styku u druhej strany a budú využívať tieto informácie výlučne k dosiahnutiu cieľa predmetu tejto zmluvy.
	5. Zmluva nadobúda platnosť jej podpisom oboma zmluvnými stranami a účinnosť dňom nasledujúcim po dni nadobudnutia účinnosti Zmluvy o poskytnutí nenávratného finančného príspevku (NFP) medzi objednávateľom a poskytovateľom NFP.
	6. Zmluvné strany vyhlasujú, že Zmluvu riadne prečítali, jej obsahu porozumeli a na znak súhlasu ju podpisujú.
	7. Zmluva je vyhotovená v dvoch rovnopisoch, po jednom pre každú Zmluvnú stranu.

**Za Zhotoviteľa: Za Objednávateľa:**

V ...................., dňa ................... Vo ....................., dňa ...................

.................................................... .....................................................

Prílohy:

1. Cenová ponuka

2. Špecifikácia

3. Harmonogram zákazky

4. Popis technologického postupu pri automatizácii.